./data/stoa0275/stoa007/stoa0275.stoa007.opp-lat1.xml
Tertullian
Adfectavit illam aliquando defendendo concutere  Unicum dominum vindicat, omnipotentemmundi conditorem, ut et de unico haeresim faciat  Ipsumdicit patrem descendisse in virginem, ipsum ex ea natum, ipsumpassum, denique ipsum esse Iesum Christum  Excidit sibi coluber,quia Iesum Christum post baptisma Ioannis temptans ut filium dei adgressus est, certus filium deum habere vel ex ipsis scripturisde quibus tunc temptationem struebat  Si tu es filius dei, dic, utlapides isti panes fiant  Item: Si tu es filius dei, deice te hinc;scriptum est enim, quod mandavit angelis suis super te, utiquepater, ut te manibus suis tollant, necubi ad lapidem pedem tuumoffendas  Aut numquid mendacium evangeliis exprobravit, dicens,Viderit Matthaeus et Lucas; ceterum ego ad ipsum deum accessi,ipsum omnipotentem cominus temptavi  Ideo et accessi, ideo ettemptavi  Ceterum si filius dei esset, nunquam illum fortassedignarer  Sed enim ipse potius a primordio mendax est, et si hominem de suo subornavit, ut Praxean  Nam iste primusex Asia hoc genus perversitatis intulit Romam, homo etalias inquietus, insuper de iactatione martyrii inflatus ob solumet simplex et breve carceris taedium, quando, et si corpus suum tradidisset exurendum, nihil profecisset, dilectionem dei non habens,cuius charismata quoque expugnavit  Nam idem tunc episcopumRomanum, agnoscentem iam prophetias Montani, Priscae,Maximillae, et ex ea agnitione pacem ecclesiis Asiae et Phrygiaeinferentem, falsa de ipsis prophetis et ecclesiis eorum adseverandoet praecessorum eius auctoritates defendendo coÃ«git et litteras pacisrevocare iam emissas et a proposito recipiendorum charismatumconcessare  Ita duo negotia diaboli Praxeas Romae procuravit prophetiam expulit et haeresim intulit  paracletum fugavit etpatrem crucifixit  Fruticaverant avenae Praxeanae hic quoque superseminatae, dormientibus multis in simplicitate doctrinae;traductae dehinc, per quem deus voluit, etiam evulsae videbantur Denique caverat pristinum doctor de emendatione sua, et manetchirographum apud psychicos, apud quos tunc gesta res est; exindesilentium  Et nos quidem postea agnitio paracleti atque defensiodisiunxit a psychicis  Avenae vero illae ubique tuncsemen excusserant  Ita aliquamdiu per hypocrisin subdola vivacitatelatitavit, et nunc denuo erupit  Sed et denuo eradicabitur, si voluerit dominus, in isto commeatu; si quo minus, die suo colligenturomnes adulterae fruges, et cum ceteris scandalis igniinextinguibili cremabuntur